Wylem Bjero

Wylem Bjero,  Wilhelm Bähro (roź. 4. septembera 1902 w Drjejcach, wum. 26. awgusta 1988 w Chóśebuzu) - dolnoserbski casnikaŕ, ceptaŕ, spisowaśel a pśełožowaŕ.

Źěłał jo ako źěłaśeŕ w rězaku, pśi zeleznicy, na lětanišću, ako knigływjednik, nakupowaŕ a pśedawaŕ a ako gmejnski pśistajonyWylem Bjero, Na Kałpjeńcu. Wuběrk źełow, Ludowe nakładnistwo Domowina, Budyšyn 1977. Wón jo był wušej dwaźasća lět wucabnik w šuli w Kuparskich Borkowach. 

Wot lěta 1958 až do 1977 wón jo był ako redaktor zagronity za Serbsku Pratyju. Bjero jo pisał nastawki a wulicowańka za Nowy Casnik, Pratyju, Płomje a dolnoserbske radijo. W 1959 jo dostał cesne znamuško DomowinyLisćina wuznamjenjonych cesnym znamuškom Domowiny 1958-1989. W lěśe 1977 jo wótejšeł na wuměńk. Wón jo był slědny redaktor Nowego Casnika, za kótaregož jo dolnoserbska rěc była mamina.

Wón jo był teke dłujkolětny (1952-1987) pśedsedaŕ Zjadnośeństwa serbskich rybarjowWilhelm BähroPětš Šurman, K stawiznam Serbow w Dolnej Łužycy. Wuběrk dokumentow, Chośebuz 2003, b. 104..

 Publikacije 
1958: Mjazka a druge wulicowanka z Dolneje Łužyce, Budyšyn
1959: Wjaska pod golu. Wulicowańko z našogo casa, Budyšyn
1971 - Gaž se serbske duchy zmakaju, wulicowańko, w: Jadna z nich jo šołtowka. Antologija noweje dolnoserbskeje literatury, zest. Horst Adam, Budyšyn. 
1973: Surowa štrofa. Humor Dolnych Serbow, zestajałej Wylem Bjero a Monika Pawlowa, Budyšyn
1977: Na Kałpjeńcu. Wuběrk źełow, Budyšyn
1984: Surowa štrofa. Humor Dolnych Serbow, zestajałej Wylem Bjero a Monika Pawlowa, Budyšyn (druge wudaśe)
2002: Žaba na kokulce. Dopomnjeńki, wopiski a anekdoty, Budyšyn

 Pśełožki do dolnoserbšćiny 
1957: Měto Nowak-Njechorński, Kołowokoło Błotow. Zběrka wubranych reportažow
1963: Cyril Kola, Roža
1963: Jurij Koch, Žydowka Ana
1963: Jurij Krawža, Modre listy
1974: Gerat Hantška, Bogumił Šwjela. Wobraz žiwjenja a skutkowanja, Budyšyn 
1977: Wilhelm Szewczyk, Wjacor z Minu Witkojc
1978: Mrokawa běłych pjerkow. Zběrka wulicowańkow (Wylem Bjero gromaźe z Erwinom Hanušom) 
1978: Měto Nowak-Njechorński, Mejstaŕ Krabat dušny serbski guslowaŕ. Wulicowańko
1981: Pawoł Nedo, Mocny knecht
1982: Kito Lorenc, Wjelk a liška pśijaśela
1983: Angela Stachowa, Gole a wužowy kral. Serbska bajka
1983: Jurij Koch, Rědne źowćo
1984: Jurij Krawža, Peter z łucywowego grodu. Serbska bajka
1985: Gerat Hantška, Naše korjenje. K stawiznam a kulturje Dolneje Łužyce. Publicistika 1954-1983
1985: Jurij Koch, Jagaŕ Bagola
1986: Jurij Koch, Dwanasćo bratšow
1986: Hańža Bjeńšowa, Brodak Kosmodej
1988: Kito Lorenc, Złośane jabłuko
1989: Beno Budar, Rědne a grozne źowćo

 Žrědła 

 Literatura 
Fryco Libo, Dosłowo, (in:) Wylem Bjero, Na Kałpjeńcu. Wuběrk źełow, Ludowe nakładnistwo Domowina, Budyšyn 1977, 167-176.

 Wótkaze 
 (nim.) Wilhelm Bähro

Kategorija:Roź. 1902
Kategorija:Wum. 1988
Kategorija:Wósoba (Dolna Łužyca)
Kategorija:Serb
Kategorija:Spisowaśel
Kategorija:Pśełožowaŕ
Kategorija:Casnikaŕ
Kategorija:Wucabnik
Kategorija:Muž